pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค"
วันจันทร์ที่ 16 พฤศจิกายน 2563
ผู้ช่วยรมว.วธ.เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค"
ผู้ช่วยรมว.วธ.เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค"
วันที่ ๑๓ พฤศจิกายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค" ซึ่งเป็นการนําบทประพันธ์อันเป็นผลงานศิลปะที่ทรงคุณค่ามาถ่ายทอดผ่านรูปแบบของการแสดงผสมผสานเข้ากับเทคโนโลยี ให้ผู้ชม ผู้รักเสียงเพลง ผู้รัก ในศิลปะการแสดง ได้รับชมพัฒนาการรูปแบบที่หลากหลาย ดําเนินงานโดยภาควิชาศิลปะการแสดง มหาวิทยาลัยกรุงเทพ ร่วมกับ พานาโซนิค โดยมี นายแพทย์ธีระเกียรติ เจริญเศรษฐศิลป์ อดีตรัฐมนตรีว่าการกระทรวงศึกษาธิการ Ms. Lydia Barraza, Cultural Attache, U.S. Embassy in Bangkok / ผู้แทน Panasonic Siew Sales (Thailand) Co., Ltd. ดร.มัทนา สานติวัตร อุปนายกสภามหาวิทยาลัยกรุงเทพ ผศ.ดร.พรรณศักดิ์ สุขี ผู้อํานวยการศิลป์คณะละครมหาวิทยาลัยกรุงเทพ นักเรียน นักศึกษา และสื่อมวลชน เข้าร่วมชมการแสดง ณ Black Box Theatre มหาวิทยาลัยกรุงเทพ (วิทยาเขตรังสิต)
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐
วันจันทร์ที่ 16 พฤศจิกายน 2563
รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐
รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐
วันที่ ๑๖ พฤศจิกายน ๒๕๖๓ เวลา ๑๑.๓๐ น. นายวิษณุ เครืองาม รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐ โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้แทนจากสถานทูต และผู้แทนจากหน่วยงานที่เกี่ยวข้องเข้าร่วม ณ ตึกบัญชาการ ๒ ทําเนียบรัฐบาล
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันจันทร์ที่ 16 พฤศจิกายน 2563
รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันที่ ๑๖ พฤศจิกายน ๒๕๖๓ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๓ มีผู้แทนภาครัฐ เอกชน หน่วยงานที่เกี่ยวข้องเข้าร่วม โดยในส่วนของกระทรวงวัฒนธรรม มีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วม ณ ตึกบัญชาการ ๑ ทําเนียบรัฐบาล กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนำมาตรฐานเศรษฐกิจหมุนเวียน (Circular Economy)
วันจันทร์ที่ 16 พฤศจิกายน 2563
รัฐมนตรีฯ สุริยะ เป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนํามาตรฐานเศรษฐกิจหมุนเวียน (Circular Economy)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมเป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนํามาตรฐานเศรษฐกิจหมุนเวียน (Circular Economy) ณ ห้องแกรนด์บอลรูม โรงแรมเซ็นจูรี่พาร์ค กรุงเทพฯ
วันนี้ (16 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนํามาตรฐานเศรษฐกิจหมุนเวียน (Circular Economy) ไปใช้ในภาคอุตสาหกรรม ระหว่าง สํานักงานมาตรฐานผลิตภัณฑ์อุตสาหกรรม สํานักงานคณะกรรมการกํากับหลักทรัพย์และตลาดหลักทรัพย์ สภาอุตสาหกรรมแห่งประเทศไทย บริษัท พีทีที โกลบอล เคมิคอล จํากัด (มหาชน) และบริษัท ปูนซีเมนต์ไทย จํากัด (มหาชน) พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าร่วม
โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวรื่นวดี สุวรรณมงคล เลขาธิการสํานักงานคณะกรรมการกํากับหลักทรัพย์และตลาดหลักทรัพย์ นายสุพันธ์ มงคลสุธี ประธานสภาอุตสาหกรรมแห่งประเทศไทย นายชญาน์ จันทวสุ ผู้ช่วยกรรมการผู้จัดการใหญ่ บริษัทพีทีทีโกลบอล เคมิคอล จํากัด (มหาชน) และนายยุทธนา เจียมตระการ ผู้ช่วยผู้จัดการใหญ่ บริษัท ปูนซีเมนต์ไทย จํากัด (มหาชน) ร่วมลงนาม ณ ห้องแกรนด์บอลรูม โรงแรมเซ็นจูรี่พาร์ค กรุงเทพฯ
ทั้งนี้ สําหรับพิธีลงนามฯ ดังกล่าว เป็นการสนับสนุนนโยบายรัฐบาล ที่มุ่งเน้นการพัฒนาเศรษฐกิจให้เติบโตควบคู่ไปกับการรักษาสิ่งแวดล้อม และสร้างคุณภาพชีวิตที่ดีให้กับประชาชน ตลอดจนสร้างความยั่งยืนให้กับเศรษฐกิจไทย รวมทั้งสอดคล้องตามนโยบายของกระทรวงอุตสาหกรรมที่มุ่งเน้นการสร้างมาตรฐานที่เกี่ยวข้องกับนโยบายเศรษฐกิจชีวภาพ เศรษฐกิจหมุนเวียนและเศรษฐกิจสีเขียว โดยเป็นความร่วมมือระหว่างภาครัฐและภาคเอกชน ซึ่งเป็น Big Brother ที่ดําเนินธุรกิจควบคู่กับการดูแลรักษาสิ่งแวดล้อม และประสบความสําเร็จในการจัดการภายในองค์กรตามแนวทางเศรษฐกิจหมุนเวียน โดยการลงนาม MOU ในครั้งนี้ จะเป็นการร่วมผนึกกําลัง พร้อมผลักดันให้มีการนํามาตรฐานเศรษฐกิจหมุนเวียนไปใช้ในภาคอุตสาหกรรมอย่างยั่งยืนต่อไป
รัฐบาลไทย-ข่าวทำเนียบรัฐบาล-รมช.สาธิต วางศิลาฤกษ์ อาคารผู้ป่วยนอก-อุบัติเหตุหลังใหม่ รพ.บางปะกง
วันจันทร์ที่ 16 พฤศจิกายน 2563
รมช.สาธิต วางศิลาฤกษ์ อาคารผู้ป่วยนอก-อุบัติเหตุหลังใหม่ รพ.บางปะกง
รัฐมนตรีช่วยว่าการกระทรวงสาธารณสุข วางศิลาฤกษ์อาคารอํานวยการ ผู้ป่วยนอก-อุบัติเหตุ โรงพยาบาลบางปะกง จ.ฉะเชิงเทรา เพิ่มศักยภาพรับผู้ป่วยอุบัติเหตุฉุกเฉิน เส้นทางสู่ระเบียงเศรษฐกิจตะวันออก EEC
เช้าวันนี้ (16 พฤศจิกายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีวางศิลาฤกษ์อาคารอํานวยการ ผู้ป่วยนอก-อุบัติเหตุ โรงพยาบาลบางปะกง จ.ฉะเชิงเทรา และให้สัมภาษณ์ว่า โรงพยาบาลบางปะกงเป็นโรงพยาบาลชุมชนขนาดใหญ่ มีถนนหลักตัดผ่าน 3 สาย คือ ถนนเทพรัตน์ ถนนสุขุมวิท และทางหลวงพิเศษ หมายเลข 7 (มอเตอร์เวย์) มีผู้ป่วยนอกประมาณ 550-600 คนต่อวัน และผู้ป่วยอุบัติเหตุเดือนละกว่า 100 ราย กระทรวงสาธารณสุขได้สนับสนุนงบประมาณทั้งหมด 118 ล้านบาท ก่อสร้างอาคารอํานวยการ ผู้ป่วยนอก-อุบัติเหตุ 4 ชั้น ทดแทนอาคารเดิม เพิ่มพื้นที่ให้บริการตรวจรักษาผู้ป่วยนอก ลดความแออัด พัฒนาศักยภาพโรงพยาบาลรองรับผู้ป่วยอุบัติเหตุฉุกเฉินในเขตพื้นที่ระเบียงเศรษฐกิจตะวันออก (EEC) และให้บริการประชาชนในพื้นที่รับผิดชอบประมาณ 89,000 คน ใช้เวลาก่อสร้าง 720 วัน ตามสัญญาเริ่มลงนามสัญญา 28 กันยายน 2563 แล้วเสร็จปลายปีงบประมาณ 2565
นอกจากนี้ ได้จัดระบบบริการแบบไร้รอยต่อ ตั้งแต่โรงพยาบาลส่งเสริมสุขภาพตําบล 12 แห่ง ศูนย์สุขภาพชุมชนเขตเมือง (PCU) 1 แห่ง และคลินิกหมอครอบครัว 1 แห่ง โรงพยาบาลมีแพทย์ผู้เชี่ยวชาญด้านอายุรกรรม กุมารแพทย์ สูตินรีแพทย์ แพทย์เวชศาสตร์ครอบครัว มีศัลยแพทย์และแพทย์ด้านกระดูกและข้อที่จะกลับมาปฏิบัติงาน สาขาละ 2 คน
************************************* 16 พฤศจิกายน 2563
รัฐบาลไทย-ข่าวทำเนียบรัฐบาล-รมช.ธรรมนัส เปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน”
วันจันทร์ที่ 16 พฤศจิกายน 2563
รมช.ธรรมนัส เปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน”
รมช.ธรรมนัส เปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน” สร้างความตระหนักในเรื่องพิษภัยของหมอกควันไฟแก่ประชาชน และพี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน” พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่พี่น้องเกษตรกร ณ วัดปลงหลวง ต.เวียงชัย จ.เชียงราย ว่า กระทรวงเกษตรและสหกรณ์ โดย กรมพัฒนาที่ดิน ได้มีการรณรงค์ เชิญชวนให้ประชาชน และพี่น้องเกษตรกรในพื้นที่ ลด ละ เลิก การเผาวัสดุทางการเกษตร พร้อมสร้างความตระหนักในเรื่องพิษภัยของหมอกควันไฟที่มีผลกระทบต่อสุขภาพของคนในชุมชน ผลเสียต่อสิ่งแวดล้อม และเป็นการทําลายหน้าดิน ทําให้ดินขาดความอุดมสมบูรณ์ ทําให้ส่งผลกระทบต่อการทําเกษตรกรรม
ร้อยเอก ธรรมนัส กล่าวเพิ่มเติมว่า ทางกระทรวงเกษตรฯ ยังได้ทําการประชาสัมพันธ์สร้างการรับรู้ให้กับเกษตรกร ได้ทราบถึงประโยชน์ของการไถกลบตอซังพืช และการบริหารจัดการเศษวัสดุทางการเกษตรที่เหมาะสม การจัดการอนุรักษ์ทรัพยากรดินและน้ํา พร้อมสาธิตการไถกลบตอซังพืชให้กับเกษตรกร สามารถนําไปใช้ในพื้นที่ของตนเอง เพื่อป้องกันการเกิดจุดความร้อน (Hotspot) ที่จะส่งผลกระทบทางสิ่งแวดล้อมจากการเผาเพื่อเตรียมดินปลูกพืชของเกษตรกรในพื้นที่
ทั้งนี้ ภายในงานยังได้มีการสาธิตการไถกลบตอซัง การหว่านปอเทืองในพื้นที่ไถกลบตอซัง การทําปุ๋ยหมัก พด.1 และการผลิตน้ําหมักชีวภาพ พด.2 เพื่อใช้ในการย่อยสลายตอซัง และยังมีพิธีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่พี่น้องเกษตรกร จํานวน 40 ราย โดยสํานักงานการปฏิรูปที่ดินจังหวัดเชียงราย (ส.ป.ก.เชียงราย) มีพระราชกฤษฎีกาประกาศเป็นเขตปฏิรูปที่ดิน 921,138 ไร่ มีพื้นที่ดําเนินการ 17 อําเภอ 588,001 ไร่ และได้ดําเนินการจัดที่ดินให้เกษตรกรไปแล้ว จํานวน 70,738 ราย 102,846 แปลง เนื้อที่ 578,813 ไร่
รัฐบาลไทย-ข่าวทำเนียบรัฐบาล-​นักวิเคราะห์ต่างชาติ คาดมาตรการส่งเสริมการลงทุนด้านรถยนต์ไฟฟ้าใหม่จะช่วยให้ไทยเป็นศูนย์กลางการผลิตรถยนต์ ไฟฟ้าในภูมิภาคได้
วันจันทร์ที่ 16 พฤศจิกายน 2563
​นักวิเคราะห์ต่างชาติ คาดมาตรการส่งเสริมการลงทุนด้านรถยนต์ไฟฟ้าใหม่จะช่วยให้ไทยเป็นศูนย์กลางการผลิตรถยนต์ ไฟฟ้าในภูมิภาคได้
​นักวิเคราะห์ต่างชาติ คาดมาตรการส่งเสริมการลงทุนด้านรถยนต์ไฟฟ้าใหม่จะช่วยให้ไทยเป็นศูนย์กลางการผลิตรถยนต์ ไฟฟ้าในภูมิภาคได้
นายอนุชา บูรพชัยศรี โฆษกประจําสํานักนายกรัฐมนตรี เผย เว็บไซต์ Just Auto ของสหราชอาณาจักร ซึ่งเป็นเว็บไซต์ที่เผยแพร่ข่าวสารและบทวิเคราะห์เกี่ยวกับอุตสาหกรรมรถยนต์ ได้เผยแพร่ความคิดเห็นของนาย Bakar Sadik Agwan นักวิเคราะห์อาวุโสด้านการให้คําปรึกษาเกี่ยวกับยานยนต์ ของบริษัท Global Data (บริษัทวิเคราะห์ข้อมูล และเป็นบริษัทที่ปรึกษาที่ก่อตั้งขึ้นในปี 2542 และได้รับการจดทะเบียนในตลาดหลักทรัพย์ลอนดอน) ที่มีต่อมาตรการส่งเสริมการลงทุนการผลิตรถยนต์ไฟฟ้าฉบับใหม่ของไทย ซึ่งครอบคลุมภาคส่วนใหม่ ๆ อาทิ รถยนต์ไฟฟ้าแบบไฮบริด (HEV) รถยนต์ไฟฟ้าแบบปลั๊กอิน ไฮบริด (PHEV) รถยนต์ไฟฟ้าแบบแบตเตอรี่ (BEV) รถจักรยานยนต์ไฟฟ้า รวมถึงชิ้นส่วนรถยนต์ไฟฟ้า เช่น แบตเตอรี่สําหรับยานยนต์ไฟฟ้าต่างๆ ว่าเป็นการพัฒนาเชิงบวกที่มีนัยสําคัญ และก้าวหน้ากว่าประเทศคู่แข่งอย่างมาเลเซียและอินโดนีเซียอย่างมาก ซึ่งอาจช่วยให้ประเทศไทยกลายเป็นศูนย์กลางการผลิตรถยนต์ไฟฟ้าของภูมิภาค ตลอดจนช่วยให้รัฐบาลสามารถบรรลุเป้าหมายที่ต้องการให้มีสัดส่วนการผลิตรถยนต์ไฟฟ้าร้อยละ 30 ของการผลิตรถยนต์ในไทยทั้งหมดภายในปี 2030 ได้อีกด้วย อย่างไรก็ดี รัฐบาลต้องให้ความสําคัญกับอุปสงค์ภายในประเทศที่จะมีผลต่อการตัดสินใจของนักลงทุนด้วยเช่นกัน
โฆษกประจําสํานักนายกรัฐมนตรีกล่าวว่า “ด้วยความชัดเจนในการส่งเสริมการลงทุนจากต่างประเทศเรื่องการผลิตยานยนต์ไฟฟ้า ไทยจะสามารถรักษาความเป็นศูนย์กลางฐานการผลิต EV ของอาเซียน โดยขณะนี้มีนักลงทุนหลายราย หลายสัญชาติแสดงความพร้อมที่จะเข้าลงทุนใช้ไทยเป็นฐานผลิตรถ EV แล้ว ซึ่งในอนาคตโลกมีแนวโน้มการใช้รถ EV มากถึง 60% ของจํานวนรถยนต์ทั้งหมด จึงเป็นความก้าวหน้าที่ดีของไทยที่ได้มีนโยบายการส่งเสริมการลงทุนที่ชัดเจนในเรื่องรถ EV”
-----------------------------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจงเร่งแก้ไขปัญหาทางลอดทางรถไฟในเส้นทางคู่จิระ-ขอนแก่น ให้แล้ว
วันจันทร์ที่ 16 พฤศจิกายน 2563
การรถไฟแห่งประเทศไทย แจงเร่งแก้ไขปัญหาทางลอดทางรถไฟในเส้นทางคู่จิระ-ขอนแก่น ให้แล้ว
การรถไฟแห่งประเทศไทย แจงเร่งแก้ไขปัญหาทางลอดทางรถไฟในเส้นทางคู่จิระ-ขอนแก่น ให้แล้ว
7 พฤศจิกายน พ.ศ. 2563 นายนิรุฒ มณีพันธ์ ผู้ว่าการรถไฟแห่งประเทศไทยประเด็น ชี้แจงประเด็น สังคมออนไลน์วิจารณ์กรณีน้ําท่วมขังอุโมงค์ทางลอดรถไฟ ทางคู่จิระ-ขอนแก่น บริเวณ ต.โนนสูง อ.โนนสูง จ.นครราชสีมา จนไม่สามารถใช้การได้ นั้น การรถไฟฯ ได้ร่วมกับบริษัท ช. การช่าง ซึ่งเป็นผู้รับเหมา โครงการรถไฟทางคู่จิระ-ขอนแก่น อยู่ในระหว่างการดําเนินการแก้ไขปัญหา โดยจะแล้วเสร็จในวันที่ 14 พย 2563 ซึ่งสาเหตุที่นั้น เกิดจากที่ผ่านมามีน้ําท่วมหนักทําให้ดินเข้าไปอุดตันท่อ ทําให้เกิดปัญหาท่อตันสูบไม่ขึ้น ซึ่งในการแก้ไขปัญหานั้นจะต้องมีการนํารถน้ําจากทางเทศบาลมาฉีดล้างไล่ดินในท่ออุดตัน ซึ่งทางเทศบาลจะมีการดําเนินการให้แล้วเสร็จภายในวันเสาร์ที่ 14 พฤศจิกายน 2563 นี้
นอกจากนี้ การรถไฟฯ ได้มอบหมายให้เจ้าหน้าที่ฝ่ายการช่างโยธา และฝ่ายการอาณัติสัญญาณและโทรคมนาคมของการรถไฟฯ ติดตามการแก้ไขปัญหาทางลอดทางรถไฟในเส้นทางคู่จิระ-ขอนแก่นให้แล้วเสร็จโดยเร่งด่วน พร้อมทั้งตรวจสอบและดูแลเพื่อไม่ให้เกิดปัญหาขึ้นในอนาคต การรถไฟฯ ต้องขออภัยในความไม่สะดวกที่เกิดขึ้นมา ณ โอกาสนี้
...........................
รัฐบาลไทย-ข่าวทำเนียบรัฐบาล-โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
วันจันทร์ที่ 16 พฤศจิกายน 2563
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
นายอนุชา บูรพชัยศรี โฆษกประจําสํานักนายกรัฐมนตรี เผย จากการประชุมสุดยอดผู้นําอาเซียน และการประชุมผู้นําที่เกียวข้องตลอดระยะเวลา 4วันที่ผ่านมา สังเกตได้ว่าแต่ละประเทศได้หยิบยกประเด็นการฟื้นฟูเศรษฐกิจหลังวิกฤตโควิด-19 เป็นประเด็นหลักในการหารือร่วมกัน ดังนั้นรัฐบาลจึงอยากเสนอให้ประชาชนมีส่วนร่วมช่วยกันแก้ไขปัญหาโดยเฉพาะปัญหาเศรษฐกิจ หลังจากที่คนไทยทุกภาคส่วนร่วมมือกันควบคุมการแพร่ระบาดไวรัสโควิด-19 ได้เป็นอย่างดี จนปัจจุบันประเทศไทยสามารถก้าวข้ามปัญหาการแพร่ระบาดของโควิด-19 ได้ดีในระดับที่น่าพอใจจนได้รับคําชมเชยจากนานาประเทศ และองค์กรต่างชาติมากมาย
อีกทั้ง ปัจจุบันรัฐบาลได้เร่งผลักดันการจัดหาวัคซีนผ่าน 3 แนวทางหลัก ได้แก่
1.สนับสนุนงบประมาณให้กับหน่วยงานวิจัยภายในประเทศ
2.จัดสรรงบประมาณสนับสนุนการร่วมผลิตวัคซีนกับต่างประเทศ
3.การจัดซื้อ เพื่อนําเข้าวัคซีนจากต่างประเทศในอนาคต
อย่างไรก็ตาม ปัญหาที่ยังต้องเร่งแก้ไข คือ ปัญหาเศรษฐกิจ ซึ่งหลายมาตรการที่ดําเนินการแล้วประสบความสําเร็จ ได้รับการตอบรับที่ดีจากประชาชน ทั้งโครงการคนละครึ่ง เราเที่ยวด้วยกัน ช้อปดีมีคืน บัตรสวัสดิการแห่งรัฐ และมาตรการอื่นๆ ที่กําลังจะออกมาเพิ่อเร่งต่อยอดเศรษฐกิจและบรรเทาปัญหาความเดือดร้อนของพี่น้องประชาชนในทุกระดับชั้น โดยรัฐบาลได้ย้ําให้แต่ละหน่วยงาน ทําการตรวจสอบและดูแลแต่ละโครงการให้ประโยชน์ถึงมือพี่น้องประชาชนมากที่สุด
โฆษกประจําสํานักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่คิดปิดกั้น การแสดงออกทางการเมือง เพียงแต่อยากเห็นการชุมนุมเป็นไปในทางสร้างสรรค์ เคารพกฎหมาย และไม่ขัดต่อขนบธรรมเนียมประเพณีที่ดีงามของไทย
สิ่งที่รัฐบาลเป็นกังวลอย่างมากคือการสื่อสารในโซเชียลมีเดีย ซึ่งมีการเผยแพร่ข่าวปลอม หรือการบิดเบือนข้อมูลข่าวสาร (Fake News) และจากการตรวจสอบพบว่ามีปริมาณค่อนข้างมาก
อีกทั้งยังมีการเสียดสีกลุ่มประชาชนผู้มีความคิดเห็นที่แตกต่าง ซึ่งจะยิ่งทําให้กลุ่มต่างๆ เกิดความขัดแย้ง การเข้าใจผิด และอาจเกิดปัญหาบานปลายได้
รัฐบาลจึงอยากขอเชิญชวนกลุ่มผู้เห็นต่างทุกกลุ่ม ร่วมกันนําเสนอแนวทางแก้ปัญหาด้านอื่นนอกเหนือจากประเด็นทางการเมือง โดยเฉพาะการนําเสนอข้อคิดเห็นที่เป็นประโยชน์ในการแก้ไขปัญหาเศรษฐกิจในมาตรการหรือโครงการต่าง ๆ
รัฐบาลขอยืนยันว่า รัฐบาลยินดีและพร้อมรับฟังข้อเสนอ ข้อเรียกร้องที่สามารถนํามาเป็นแนวทางให้ประเทศไทยสามารถก้าวผ่านวิกฤตเศรษฐกิจหลังการแพร่ระบาดโควิด-19 ได้ หากแนวคิดใดที่เป็นข้อเสนอที่ดีและเหมาะสม รัฐบาลก็พร้อมนํามาปฏิบัติเพิ่อให้เกิดเป็นรูปธรรมและพร้อมผลักดันเพื่อช่วยเหลือประชาชนทุกคน
โฆษกประจําสํานักนายกรัฐมนตรียังย้ําว่า ข้อเรียกร้องต่างๆ รวมทั้งการแก้ไขรัฐธรรมนูญต้องดําเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ซึ่งน่าจะเป็นการดําเนินการที่ถูกต้องตามระบบนิติรัฐ นิติธรรม ซึ่งรัฐบาลหวังให้มีแนวทางการแก้ปัญหาที่ไม่ส่งผลกระทบต่อระบบเศรษฐกิจในวงกว้าง และหลีกเลี่ยงผลกระทบต่อประชาชนส่วนใหญ่โดยรวม
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ กำชับทุกหน่วยงานเร่งแก้ปัญหาความเดือดร้อนของประชาชนในทุกพื้นที่ ส่งเสริมการบูรณาการระดับจังหวัดเพื่อตอบสนองความต้องการประชาชน
วันจันทร์ที่ 16 พฤศจิกายน 2563
รองนายกรัฐมนตรี พลเอก ประวิตรฯ กําชับทุกหน่วยงานเร่งแก้ปัญหาความเดือดร้อนของประชาชนในทุกพื้นที่ ส่งเสริมการบูรณาการระดับจังหวัดเพื่อตอบสนองความต้องการประชาชน
รองนายกรัฐมนตรี พลเอก ประวิตร วงษ์สุวรรณ กําชับทุกหน่วยงานเร่งแก้ปัญหาความเดือดร้อนของประชาชนในทุกพื้นที่ ส่งเสริมการบูรณาการระดับจังหวัดเพื่อตอบสนองความต้องการประชาชน
วันนี้ (16 พ.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกํากับและติดตามการปฏิบัติราชการในภูมิภาค (กกภ.) ครั้งที่ 1/2563 โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และหน่วยงานที่เกี่ยวข้องเข้าร่วม โดยที่ประชุมมีมติรับทราบผลการกํากับและติดตามการปฏิบัติราชการในภูมิภาคของรองนายกรัฐมนตรีประจําปีงบประมาณ พ.ศ. 2563 ได้ลงพื้นที่เพื่อมอบนโนบายในการกํากับและติดตามการปฏิบัติราชการในภูมิภาค ในการขับเคลื่อนในระดับพื้นที่ให้สอดคล้องกับประเด็นยุทธศาสตร์ชาติ แผนปฏิรูปประเทศ และแผนพัฒนาเศรษฐกิจและสังคมแห่งชาติฉบับที่ 12 นโยบายเร่งด่วนของรัฐบาล สรุปสาระสําคัญ ดังนี้
ที่ประชุมยังมีมติรับทราบผลการอนุมัติงบประมาณรายจ่ายประจําปีงบประมาณ พ.ศ. 2563 งบกลาง รายการเงินสํารองจ่ายเพื่อกรณีฉุกเฉินหรือจําเป็นให้แก่หน่วยงานของรัฐ ของรองนายกรัฐมนตรีและการขออนุมัติจัดสรรงบประมาณรายจ่ายประจําปีงบประมาณ พ.ศ. 2563 งบกลาง รายการเงินสํารองจ่ายเพื่อกรณีฉุกเฉินหรือจําเป็น ให้แก่หน่วยงานของรัฐเกินวงเงินตามที่คณะกรรมการกําหนด โดยจําแนกโครงการออกเป็น 3 ประเภท ได้แก่ โครงการประเภทแหล่งน้ํา โครงการประเภทโครงสร้างพื้นฐาน และโครงการอื่น ๆ
โอกาสนี้ ที่ประชุมได้มีมติเห็นชอบมาตรการและแนวทางในการกํากับและติดตามการปฏิบัติราชการในภูมิภาคของรองนายกรัฐมนตรีประจําปีงบประมาณ พ.ศ. 2564 เน้นการบูรณาการระดับจังหวัดเพื่อให้การปฏิบัติงานของหน่วยงานต่าง ๆ เป็นไปอย่างคล่องตัว ตอบสนองความต้องการของประชาชน โดยเฉพาะมาตรการฟื้นฟูเศรษฐกิจและสังคมที่ได้รับผลกระทบจากการระบาดของโควิด-19 ปัญหาสําคัญในแต่ละพื้นที่ตามที่รองนายกรัฐมนตรีเห็นสมควร และที่ประชุมมีมติเห็นชอบกรอบวงเงินงบประมาณ ที่รองนายกรัฐมนตรีแต่ละคนมีอํานาจในการอนุมัติจัดสรร งบกลาง รายการเงินสํารองจ่ายเพื่อกรณีฉุกเฉิน หน่วยงานรัฐ ในวงเงินรวม 900 ล้านบาท สําหรับทั้ง 18 เขตตรวจราชการ ประจําปีงบประมาณ พ.ศ. 2564 เพื่อพิจารณากลั่นกรองความเหมาะสมและความจําเป็นในการใช้จ่ายเงินของแผนงานหรือโครงการต่าง ๆ
ในตอนท้าย รองนายกรัฐมนตรี พลเอก ประวิตรฯ ย้ําให้มีการติดตามความก้าวหน้าการดําเนินงานให้เป็นไปตามนโยบายรัฐบาล พร้อมกําชับให้เร่งแก้ไขปัญหาความเดือดร้อนของประชาชนเป็นกรณีเร่งด่วน โดยเฉพาะปัญหาแหล่งน้ํา ที่ดิน ที่ทํากิน เพื่อพัฒนาคุณภาพชีวิตของประชาชนในทุกพื้นที่ โดยการจัดทําโครงการต่าง ๆ ต้องคํานึงถึงผลประโยชน์ของประชาชนเป็นหลัก
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จัดทำแผนดำเนินงาน โครงการพัชรสุธาคชานุรักษ์ ประจำปี 2564
วันจันทร์ที่ 16 พฤศจิกายน 2563
จัดทําแผนดําเนินงาน โครงการพัชรสุธาคชานุรักษ์ ประจําปี 2564
รองปลัดอําพันธุ์ ประชุมการจัดทําแผนดําเนินงาน โครงการพัชรสุธาคชานุรักษ์ ประจําปี 2564
นายอําพันธุ์ เวฬุตันติ รองปลัดกระทรวงเกษตรและสหกรณ์ ร่วมประชุมการจัดทําแผนดําเนินงานโครงการพัชรสุธาคชานุรักษ์ ปี 2564 โดยมีพลเอก เฉลิมชัย สิทธิสาท องคมนตรี รองประธานคณะกรรมการโครงการพัชรสุธาคชานุรักษ์ เป็นประธาน ณ ห้องประชุมพระยาสัจจา ศูนย์ศึกษาและพัฒนาชุมชนชลบุรี ตําบลบ้านสวน อําเมือง จังหวัดชลบุรี โดยได้ประชุมและบรรยายผลการดําเนินงานในส่วนของกระทรวงเกษตรและสหกรณ์ ตามโครงการพัชรสุธาคชานุรักษ์ ปี 2563 ในพื้นที่ป่ารอยต่อ 5 จังหวัดภาคตะวันออก (ฉะเชิงเทรา ชลบุรี ระยอง จันทบุรี สระแก้ว) โดยการดําเนินงานที่ผ่านมามุ่งเน้นการสร้างความสมดุลระหว่างคนกับช้างและการทํางานบูรณาการร่วมกัน ประกอบด้วย 3 แผนงานหลัก ได้แก่ 1) พัฒนาแหล่งอาหารสําหรับช้างป่า 2) การพัฒนาแหล่งน้ําสําหรับการพัฒนาอาชีพ และ 3) การพัฒนาและส่งเสริมอาชีพด้านการเกษตร ซึ่งจะเป็นประโยชน์ต่อผู้เข้าร่วมประชุมได้เห็นแนวทางการขับเคลื่อนพัฒนาโครงการฯ ร่วมกันต่อไป
รัฐบาลไทย-ข่าวทำเนียบรัฐบาล-รมช.ธรรมนัส เข้าร่วมการประชุมสัมมนาเรื่อง การขับเคลื่อนระบบการผลิต การตลาด สินค้าลำไย
วันจันทร์ที่ 16 พฤศจิกายน 2563
รมช.ธรรมนัส เข้าร่วมการประชุมสัมมนาเรื่อง การขับเคลื่อนระบบการผลิต การตลาด สินค้าลําไย
รมช.ธรรมนัส เข้าร่วมการประชุมสัมมนาเรื่อง การขับเคลื่อนระบบการผลิต การตลาด สินค้าลําไย พร้อมสนับสนุนนโยบายการประกันราคาลําไย
รมช.ธรรมนัสเข้าร่วมการประชุมสัมมนาเรื่องการขับเคลื่อนระบบการผลิตการตลาดสินค้าลําไยพร้อมสนับสนุนนโยบายการประกันราคาลําไย
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมสัมมนาเรื่องการขับเคลื่อนระบบการผลิตการตลาดสินค้าลําไยเพื่อรักษาเสถียรภาพราคาและเพิ่มขีดความสามารถในการแข่งขันสินค้าลําไยของประเทศไทยณลานศาลสมเด็จพระนเรศวรมหาราชอ.แม่สรวยจ.เชียงรายว่าจากที่กระทรวงเกษตรและสหกรณ์ได้ดําเนินการแก้ไขปัญหาให้แก่เกษตรกรผู้ปลูกลําไยภาคเหนือเป็นที่เรียบร้อยแล้วนั้นคือการเยียวยาเกษตรกรผู้ปลูกลําไยในสถานการณ์การระบาดของเชื้อไวรัลโควิด- 19ด้วยการจ่ายเงินเยียวยาให้ไร่ละ2,000บาทไม่เกิน25ไร่ซึ่งมีผลไปในทิศทางที่ดีและจะช่วยเหลือเกษตรกรต่อไป
“ในวันนี้ทางเกษตรกรได้เสนอความต้องการในการแก้ไขปัญหาให้แก่เกษตรกรผู้ปลูกลําไยภาคเหนือทั้งระบบได้แก่การผลิตการพัฒนาคุณภาพการแปรรูปการตลาดการบริหารจัดการลําไยและผลิตภัณฑ์ทั้งระบบพร้อมสนับสนุนนโยบายการประกันรายได้ของเกษตรกรผู้ปลูกลําไยเช่นเดียวกับยางพาราปาล์มน้ํามันและข้าว”ร้อยเอกธรรมนัสกล่าว
ทั้งนี้จังหวัดเชียงรายเป็นจังหวัดหนึ่งที่ปลูกลําไยเป็นอันดับ3ของภาคเหนือโดยมีพื้นที่ปลูกจํานวน343,442ไร่โดนเฉพาะอ.แม่สรวยเป็นแหล่งผลิตลําไยซึ่งมีพื้นที่ปลูกลําไยเป็นอันดับ1ของจังหวัดเชียงรายเป็นแหล่งผลิตลําไยคุณภาพมีการรวมกันจัดตั้งเป็นกลุ่มสภาอาชีพเกษตรกรอําเภอแม่สรวยมีสมาชิกจํานวน5,148รายและภายในงานยังมีการมอบหนังสืออนุญาตเข้าทําประโยชน์ในที่ดิน(ส.ป.ก.4-01)ให้แก่เกษตรกรอําเภอแม่สรวยจํานวน30ราย
รัฐบาลไทย-ข่าวทำเนียบรัฐบาล-คุณหญิงกัลยา และผู้บริหาร ศธ. ปล่อยคาราวานแจกกล้าไม้ 4.7 หมื่นกล้า “ปลูกไม้ ปลูกชีวิต ปลุกจิตอนุรักษ์”
วันจันทร์ที่ 16 พฤศจิกายน 2563
คุณหญิงกัลยา และผู้บริหาร ศธ. ปล่อยคาราวานแจกกล้าไม้ 4.7 หมื่นกล้า “ปลูกไม้ ปลูกชีวิต ปลุกจิตอนุรักษ์”
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานปล่อยคาราวานแจกกล้าไม้ 47,000 กล้า “ปลูกไม้ ปลูกชีวิต ปลุกจิตอนุรักษ์” ณ บริเวณสนามหน้ากระทรวงศึกษาธิการ
(16 พฤศจิกายน 2563) คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานปล่อยคาราวานแจกกล้าไม้ 47,000 กล้า “ปลูกไม้ ปลูกชีวิต ปลุกจิตอนุรักษ์” ณ บริเวณสนามหน้ากระทรวงศึกษาธิการ
คุณหญิงกัลยา โสภณพนิช กล่าวว่า “ดิน น้ํา ป่า” คือ ชีวิตของคนไทยทุกด้าน ช่วยทําให้ประเทศไทยก้าวหน้าและก้าวพ้นวิกฤตต่าง ๆ ซึ่งเป็นแนวทางที่ตนยึดถือปฏิบัติตามแนวพระราชดําริในหลวงรัชกาลที่ 9 ซึ่งพระองค์ทรงสนพระทัยและให้ความสําคัญกับดิน น้ํา ป่า มาตลอด 70 ปี ที่พระองค์ทรงครองราชย์
สําหรับโครงการนี้ ถือเป็นจุดเล็ก ๆ โดย “มูลนิธิสถาบันราชพฤกษ์” (ซึ่งคุณหญิงกัลยาฯ เป็นประธานกรรมการ) ได้ร่วมดําเนินงานมากว่า 35 ปี เพื่อเพิ่ม “ต้นไม้ให้แผ่นดินไทย” มากกว่า 20 ล้านต้น จึงอยากสานต่อโครงการนี้ไปยังสถานศึกษา จึงเริ่มต้นโดยจ้างวิสาหกิจชุมชนที่พึ่งพาตนเอง ของผู้ใหญ่วิบูลย์ เข็มเฉลิม จากจังหวัดฉะเชิงทรา ในการช่วยเพาะกล้าที่มีคุณภาพ และเป็นการกระจายรายได้ให้ชุมชน ที่ยังสามารถส่งต่อต้นไม้ 47,000 ต้น โดยวิทยาลัยเกษตรและเทคโนโลยี (วษท.) 47 แห่ง สังกัดสํานักงานคณะกรรมการการอาชีวศึกษา ไปยังสถานศึกษาทั่วประเทศต่อไป
กล้าไม้ที่มีคุณภาพดี แม้ต้นไม่โตนัก ต้นเล็ก ๆ อย่างนี้ หากไปปลูกทิ้ง ๆ ขว้าง ๆ ก็ยังปรับตัวได้ดีกว่าต้นใหญ่ ต้นใหญ่ที่ดูแลในเนอสเซอรี่ ถ้าไปทิ้งในป่า ในโรงเรียน หรือในที่ไม่มีใครดูแล ก็จะเฉาตายง่าย โครงการนี้จึงเท่ากับเป็นการกระจายรายได้ให้ชุมชน และกระจายต้นไม้ไปสู่เยาวชนของชาติ ต่อสถาบันการศึกษา หวังว่าวิทยาลัยเกษตรและเทคโนโลยีทั้ง 47 แห่ง จะเป็นศูนย์เรียนรู้ให้ประชาชนเห็นว่า ต้นไม้ ป่าไม้ คือชีวิตจิตใจ / ดิน-น้ํา-ป่า เกี่ยวข้องกันหมดกับสิ่งแวดล้อม แยกกันไม่ออก
โอกาสนี้ คุณหญิงกัลยา โสภณพนิช พร้อมด้วยนายภูมิสรรค์ เสนีวงศ์ ณ อยุธยา ที่ปรึกษาและประธานยุทธศาสตร์นโยบาย รมช.ศธ., นายธนู ขวัญเดช รักษาราชการแทนรองปลัด ศธ., นายชาติชาย เกตุพรหม ที่ปรึกษาด้านมาตรฐานอาชีวเกษตรและประมง สอศ., ผศ.ดร.ศิริดา บุรชาติ ผู้อํานวยการ สทศ., นายอโณทัย ไทยวรรณศรี ผู้อํานวยการสํานักพัฒนานวัตกรรมการจัดการศึกษา สพฐ., นางวันเพ็ญ​ บุรีสูงเนิน หัวหน้าสํานักงานรัฐมนตรี ศธ., นางนันทา หงวนตัด รักษาการผู้อํานวยการ สมศ., นายวรวรงค์ รักเรืองเดช ผู้ช่วยผู้อํานวยการ สสวท., น.ส.อารีย์ เหมเปา ตัวแทนสื่อมวลชน, ตัวแทนครู ผู้บริหาร และนักเรียนจากโรงเรียนสุรศักดิ์มนตรี และโรงเรียนมัธยมวัดมกุฏกษัตริย์ ได้ร่วมกิจกรรมรับมอบกล้าไม้จากมูลนิธิฯ เพื่อส่งต่อให้ วษท. 4 ภาค มอบให้สถานศึกษาทั่วประเทศต่อไป
บัลลังก์ โรหิตเสถียร / สรุป กิตติกร แซ่หมู่ / ภาพ
รัฐบาลไทย-ข่าวทำเนียบรัฐบาล-เศรษฐกิจไทยไตรมาส 3 ปี 2563 ฟื้นตัวได้ดีกว่าที่คาดไว้
วันจันทร์ที่ 16 พฤศจิกายน 2563
เศรษฐกิจไทยไตรมาส 3 ปี 2563 ฟื้นตัวได้ดีกว่าที่คาดไว้
เศรษฐกิจไทยไตรมาส 3 ปี 2563 ฟื้นตัวดีกว่าคาดไว้ จากปัจจัยสําคัญจากการบริโภคและลงทุนภาครัฐที่ขยายตัวต่อเนื่อง ประกอบกับบริโภคภาคเอกชนและส่งออกสินค้าหดตัวชะลอลง สะท้อนปรับตัวดีขึ้นของเศรษฐกิจไทย และผลนโยบายภาครัฐที่ช่วยสนับสนุนเศรษฐกิจไทยช่วงที่ผ่านมา
“เศรษฐกิจไทยไตรมาส 3 ปี 2563 ฟื้นตัวได้ดีกว่าที่คาดไว้ จากปัจจัยสําคัญมาจากการบริโภคและการลงทุนของภาครัฐที่ขยายตัวต่อเนื่อง ประกอบกับการบริโภคภาคเอกชนและการส่งออกสินค้าหดตัวชะลอลง สะท้อนการปรับตัวดีขึ้นของเศรษฐกิจไทย และผลของนโยบายภาครัฐที่ช่วยสนับสนุนเศรษฐกิจไทยในช่วงที่ผ่านมา”
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า “ในวันนี้สํานักงานสภาพัฒนาการเศรษฐกิจและสังคมแห่งชาติ (สภาพัฒน์) ได้ประกาศอัตราการขยายตัวผลิตภัณฑ์มวลรวมของไทยในไตรมาส 3 ปี 2563 ว่าเศรษฐกิจไทยหดตัวที่ร้อยละ -6.4 ต่อปี ซึ่งดีกว่าที่คาดการณ์ไว้เดิม และปรับตัวดีขึ้นจากไตรมาส 2 ปี 2563 ที่หดตัวร้อยละ -12.1 ต่อปี และหากเปรียบเทียบกับไตรมาสก่อน เศรษฐกิจไทยขยายตัวระดับสูงที่ร้อยละ 6.5 ต่อไตรมาสหลังปรับผลของฤดูกาล แสดงให้เห็นว่าเศรษฐกิจไทยได้ผ่านจุดต่ําสุดแล้ว
ปัจจัยสําคัญที่ส่งผลให้เศรษฐกิจไทยในไตรมาส 3 ปี 2563 ฟื้นตัวขึ้น ได้แก่ 1) การใช้จ่ายของรัฐบาลและการลงทุนภาครัฐขยายตัวเร่งขึ้นที่ร้อยละ 3.4 และ 18.5 ตามลําดับ (เมื่อปรับผลของฤดูกาลขยายตัวที่ร้อยละ 2.3 และ 6.3 เมื่อเทียบกับไตรมาสก่อนหน้า ตามลําดับ) โดยเป็นผลจากการเร่งเบิกจ่ายในครึ่งหลังของปีงบประมาณและการขยายตัวทั้งการลงทุนในสิ่งก่อสร้างและเครื่องมือเครื่องจักร 2) การใช้จ่ายเพื่อการอุปโภคบริโภคขั้นสุดท้ายของเอกชนหดตัวชะลอลงที่ร้อยละ -0.6 ปรับตัวดีขึ้นจากไตรมาสก่อนหน้าที่หดตัวสูงร้อยละ -6.8 สะท้อนการบริโภคภาคเอกชนที่กลับมาอยู่ในระดับใกล้เคียงภาวะปกติ และ 3) การส่งออกสินค้าหดตัวร้อยละ -7.7 ปรับตัวดีขึ้นจากไตรมาสก่อนหน้าที่หดตัวร้อยละ -15.9 โดยการส่งออกสินค้าไปยังตลาดสหรัฐฯ ขยายตัวได้ดี นําโดยสินค้าอุตสาหกรรมที่สําคัญ เช่น ปลากระป๋องและปลาแปรรูป ผลิตภัณฑ์ยาง อาหารสัตว์ เครื่องใช้ไฟฟ้า และเฟอร์นิเจอร์ เป็นต้น
ทั้งนี้ กระทรวงการคลังมั่นใจว่าเศรษฐกิจไทยจะปรับตัวดีขึ้นอย่างต่อเนื่องในช่วงที่เหลือของปี 2563 และสามารถกลับมาขยายตัวเป็นบวกได้อีกครั้งในปี 2564 โดยกระทรวงการคลังจะพิจารณาปรับประมาณการเศรษฐกิจไทยปี 2563 และ 2564 อีกครั้ง ณ สิ้นเดือนมกราคม 2564 สําหรับการดําเนินมาตรการในระยะต่อไปจะมุ่งเน้นการสนับสนุนการขยายตัวทางเศรษฐกิจ การรักษาระดับการจ้างงาน การเร่งรัดการใช้จ่ายของภาครัฐและรักษาเสถียรภาพการคลัง เพื่อสนับสนุนให้การฟื้นตัวของเศรษฐกิจไทยมีความต่อเนื่องและยั่งยืน”
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020 ต่อ 3223
รัฐบาลไทย-ข่าวทำเนียบรัฐบาล-ปลัดฯ กอบชัย ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ
วันจันทร์ที่ 16 พฤศจิกายน 2563
ปลัดฯ กอบชัย ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ
นายกอบชัย สังสิทธิสวัสดิ์ ปลัดกระทรวงอุตสาหกรรม  ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ  ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (16 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ พร้อมด้วย นายกุลิศ สมบัติศิริ ปลัดกระทรวงพลังงาน นายกวิน ทังสุพานิช เลขานุการรัฐมนตรีว่าการกระทรวงพลังงาน โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และคณะผู้บริหารกระทรวง เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
สําหรับการประชุมร่วมหารือระหว่าง กระทรวงอุตสาหกรรม และกระทรวงพลังงาน ในครั้งนี้ เพื่อหาแนวทางในการขับเคลื่อนมาตรการเพื่อไปสู่เป้าหมาย 30@30 โดยมี มาตรการเร่งด่วน อาทิ การกระตุ้นตลาด การเร่งให้เกิดการผลิต การพัฒนาโครงสร้างพื้นฐาน ได้แก่ สถานีอัดประจุไฟฟ้า การปรับปรุงกฎระเบียบ และการพัฒนากําลังคน เป็นต้น
รัฐบาลไทย-ข่าวทำเนียบรัฐบาล-คกก.ส่งเสริมการจัดการศึกษาสำหรับคนพิการ เห็นชอบแผนการใช้จ่ายเงินกองทุนส่งเสริมและพัฒนาการศึกษาสำหรับคนพิการ ปี 2564 รวม 200 ล้านบาท
วันจันทร์ที่ 16 พฤศจิกายน 2563
คกก.ส่งเสริมการจัดการศึกษาสําหรับคนพิการ เห็นชอบแผนการใช้จ่ายเงินกองทุนส่งเสริมและพัฒนาการศึกษาสําหรับคนพิการ ปี 2564 รวม 200 ล้านบาท
นายณัฏฐพล ทีปสุวรรณ รมว.ศึกษาธิการ เป็นประธานการประชุมคณะกรรมการส่งเสริมการจัดการศึกษาสําหรับคนพิการ ครั้งที่ 1/2563
(13 พฤศจิกายน 2563) นายณัฏฐพล ทีปสุวรรณ รมว.ศึกษาธิการ เป็นประธานการประชุมคณะกรรมการส่งเสริมการจัดการศึกษาสําหรับคนพิการ ครั้งที่ 1/2563 โดยมีนายสุทธิ ปัญญาสกุล ที่ปรึกษา รมช.มหาดไทย นายอัมพร พินะสา เลขาธิการ กพฐ. นายสุทิน แก้วพนา รองปลัด ศธ. และคณะกรรมการ/ผู้ทรงคุณวุฒิ เข้าร่วมการประชุม ณ ห้องประชุมราชวัลลภ
รมว.ศึกษาธิการ กล่าวว่า กระทรวงศึกษาธิการให้ความสําคัญกับการจัดการศึกษาสําหรับคนพิการ โดยมุ่งเน้นการบูรณาการทุกภาคส่วนภายในกระทรวงศึกษาธิการ และเชื่อมโยงกับกระทรวงอื่น ๆ ที่เกี่ยวข้อง แบ่งปันข้อมูลด้านต่าง ๆ ของคนพิการที่มีอยู่ทั่วประเทศ เพื่อให้การดําเนินงานบริหารจัดการและดูแลคนพิการได้อย่างทั่วถึง เป็นไปในทิศทางเดียวกัน โดยเน้นให้คนพิการพึ่งพาตนเองได้ และมีงานทํา สอดคล้องกับศักยภาพของแต่ละบุคคล ตลอดจนพัฒนาบุคลากร โดยเฉพาะครูผู้สอนให้มีความรู้ความสามารถการคัดกรองเด็กพิการ และได้ทําความเข้าใจ แบ่งปันความรู้ เสนอแนะซึ่งกันและกัน เพื่อการปฏิบัติงานร่วมกันต่อไป
ทั้งนี้ ที่ประชุมได้เห็นชอบแผนปฏิบัติการและแผนการใช้จ่ายเงินกองทุนส่งเสริมและพัฒนาการศึกษาสําหรับคนพิการ ประจําปีงบประมาณ พ.ศ.2564 ในวงเงิน 200 ล้านบาท ดังนี้
งบอุดหนุน เพื่อสนับสนุนหน่วยงานภาครัฐ และองค์กรเอกชนที่ดําเนินงานเกี่ยวกับการศึกษาคนพิการที่มีความต้องการและจําเป็นในการพัฒนาการศึกษาสําหรับคนพิการตาม​ยุทธศาสตร์
งบรายจ่ายประจํา เป็นค่าใช้จ่ายในการบริหารจัดการเงินกองทุนส่งเสริมและพัฒนาการศึกษาสําหรับคนพิการ ประจําปีงบประมาณ พ.ศ.2564
งบพัฒนา เป็นงบพัฒนาประสิทธิภาพการดําเนินงานของกองทุนส่งเสริมและพัฒนาการศึกษาสําหรับคนพิการ
นอกจากนี้ ที่ประชุมเห็นชอบให้มีการคัดเลือกบุคคลทั่วไป จํานวน 4 คน เพื่อแต่งตั้งเป็นกรรมผู้ทรงคุณวุฒิในคณะกรรมการบริหารกองทุนส่งเสริมและพัฒนาการศึกษาสําหรับคนพิการ
อิชยา กัปปา /สรุป อธิชนม์ สล้างสิงห์ /ภาพ
รัฐบาลไทย-ข่าวทำเนียบรัฐบาล-'เกษตรฯ-พาณิชย์-ททบ.' ร่วมลงนามบันทึกข้อตกลง 3 ฝ่าย
วันจันทร์ที่ 16 พฤศจิกายน 2563
'เกษตรฯ-พาณิชย์-ททบ.' ร่วมลงนามบันทึกข้อตกลง 3 ฝ่าย
'เกษตรฯ-พาณิชย์-ททบ.' ร่วมลงนามบันทึกข้อตกลง 3 ฝ่าย ในการส่งเสริมกิจการด้านการเกษตร ทั้งภาคการผลิตและการตลาด ภายใต้แนวคิด "เกษตรผลิต พาณิชย์ตลาด" มุ่งยกระดับคุณภาพชีวิตเกษตรกร
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานและสักขีพยานในพิธีลงนามบันทึกข้อตกลง 3 ฝ่าย ในการส่งเสริมและเผยแพร่ความรู้ด้านการเกษตร ภายใต้แนวคิด "เกษตรผลิต พาณิชย์ตลาด" โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และพลเอก ณรงค์พันธ์ จิตต์แก้วแท้ ผู้บัญชาการทหารบก ร่วมเป็นสักขีพยาน ทั้งนี้ การลงนามดังกล่าว เป็นการลงนามร่วมกันระหว่าง นายทองเปลว กองจันทร์ ปลัดกระทรวงเกษตรและสหกรณ์ นายบุณยฤทธิ์ กัลยาณมิตร ปลัดกระทรวงพาณิชย์ และพลโทรังษี กิติญาณทรัพย์ กรรมการผู้อํานวยการใหญ่ สถานีวิทยุโทรทัศน์กองทัพบก
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า การลงนามความร่วมมือในครั้งนี้ เป็นการส่งเสริมกิจการด้านการเกษตร ระหว่างกระทรวงเกษตรและสหกรณ์ กระทรวงพาณิชย์ และกองทัพบก โดยสถานีวิทยุโทรทัศน์กองทัพบก ซึ่งทั้ง 3 หน่วยงาน จะร่วมกันส่งเสริมกิจการด้านการเกษตร ทั้งภาคการผลิตและการตลาด ตลอดจนการสื่อสารประชาสัมพันธ์กิจกรรมต่าง ๆ ที่เกี่ยวข้องอย่างครบวงจร ผ่านช่องทางสื่อโทรทัศน์ดิจิทัล สื่อออนไลน์ และออฟไลน์ โดยมีวัตถุประสงค์ในการส่งเสริมและสนับสนุนการเผยแพร่ประชาสัมพันธ์ข้อมูล ข่าวสาร สาระความรู้ ความคิดเห็นด้านการเกษตรไปสู่เกษตรกร ผู้ประกอบการ ผู้นําเข้าและส่งออกสินค้าเกษตร ผู้บริโภคและประชาชนทั่วไป อีกทั้งยังเป็นการขับเคลื่อนนโยบายภาครัฐที่มุ่งส่งเสริมการผลิตสินค้าการเกษตร ให้มีคุณภาพมาตรฐานและปลอดภัย ในปริมาณที่เหมาะสม ทั้งเพื่อการบริโภคภายในประเทศและการส่งออก สร้างเกษตรกรรุ่นใหม่ ส่งเสริมการเกษตรด้วยนวัตกรรม และฐานข้อมูลขนาดใหญ่ ใช้การตลาดนําการพัฒนาด้านการเกษตร สร้างความมั่นคงทางอาหารภายในประเทศ และนําพาประเทศไทยสู่การเป็นครัวของโลก และส่งเสริม สนับสนุนการดําเนินโครงการต่าง ๆ ระหว่าง 3 หน่วยงาน อันจะเป็นประโยชน์ในการฟื้นฟูประเทศ หลังวิกฤตการณ์การระบาดของโควิด-19 ด้วยการใช้องค์ความรู้ ศักยภาพ และทรัพยากรต่าง ๆ ของทั้ง 3 หน่วยงานที่มีมาบูรณาการให้เกิดประโยชน์ร่วมกัน
"ความร่วมมือในครั้งนี้ ถือเป็นการต่อยอดโครงการ "เกษตรผลิต พาณิชย์ตลาด" ที่กระทรวงเกษตรฯ และกระทรวงพาณิชย์ดําเนินการร่วมกันมาอย่างต่อเนื่อง โดยในส่วนของกระทรวงเกษตรและสหกรณ์ได้ให้ความสําคัญกับนโยบายการตลาดนําการผลิต ซึ่งมีแนวทางในการสนับสนุนให้เกษตรกรผลิตสินค้าที่เป็นความต้องการของตลาด สินค้าที่มีคุณภาพ รวมถึงการสร้างความร่วมมือกับภาครัฐและภาคเอกชน ในการต่อยอดและผลักดันสินค้าเกษตร เพื่อยกระดับคุณภาพชีวิตของเกษตรกรให้ดียิ่งขึ้น อย่างไรก็ตาม กระทรวงเกษตรฯ มุ่งเน้นที่จะส่งเสริมให้เกษตรกรผลิตสินค้าที่มีคุณภาพ ได้มาตรฐาน และมีความปลอดภัย โดยจะต้องปลอดภัยทั้งผู้ผลิตและผู้บริโภค สามารถตรวจสอบย้อนกลับได้ และต้องส่งเสริมให้เกษตรกรมีความเข้มแข็ง เพื่อเตรียมความพร้อมในการเป็นครัวของโลกต่อไปในอนาคต การลงนามความร่วมมือในครั้งนี้ จึงถือเป็นอีกก้าวหนึ่งในการยกระดับให้พี่น้องเกษตรกรมีชีวิตความเป็นอยู่ที่ดีขึ้น อีกทั้งยังเป็นการยกระดับอาชีพเกษตรกรรมให้เป็นอาชีพที่มีเกียรติในสังคมได้อย่างมั่นคงและยั่งยืนต่อไป" นายเฉลิมชัย กล่าว
รัฐบาลไทย-ข่าวทำเนียบรัฐบาล-การกู้เงินจากธนาคารพัฒนาเอเชีย ภายใต้พระราชกำหนดให้อำนาจกระทรวงการคลังกู้เงิน เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของ COVID-19
วันจันทร์ที่ 16 พฤศจิกายน 2563
การกู้เงินจากธนาคารพัฒนาเอเชีย ภายใต้พระราชกําหนดให้อํานาจกระทรวงการคลังกู้เงิน เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของ COVID-19
เมื่อวันที่ 16 พ.ย.2563 นายอาคม เติมพิทยาไพสิฐ รมว.คลัง และ Mr. Hideaki Iwasaki ผอ.สํานักงานผู้แทนธนาคารพัฒนาเอเชีย ประจําประเทศไทย ลงนามในสัญญาเงินกู้ COVID-19 Active Response and Expenditure Support Program วงเงิน 1,500 ล้านเหรียญสหรัฐ
เมื่อวันที่ 16 พฤศจิกายน 2563 นายอาคม เติมพิทยาไพสิฐ รัฐมนตรีว่าการกระทรวงการคลัง และ Mr. Hideaki Iwasaki ผู้อํานวยการสํานักงานผู้แทนธนาคารพัฒนาเอเชีย ประจําประเทศไทย ได้ลงนามในสัญญาเงินกู้ COVID-19 Active Response and Expenditure Support Program วงเงิน 1,500 ล้านเหรียญสหรัฐ ณ กระทรวงการคลัง โดยมีรายละเอียด ดังนี้
ความร่วมมือทางการเงินระหว่างกระทรวงการคลังและธนาคารพัฒนาเอเชีย (Asian Development Bank: ADB) ครั้งนี้ เป็นการดําเนินการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 (พ.ร.ก. COVID-19) ซึ่ง ADB ได้จัดเตรียมมาตรการทางการเงินเพื่อให้การสนับสนุนแก่ประเทศสมาชิกในการแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 โดยมีเงื่อนไขเงินกู้แบบผ่อนปรน ซึ่งสามารถนําไปสนับสนุนด้านงบประมาณให้แก่รัฐบาลของกลุ่มประเทศสมาชิกเพื่อดําเนินนโยบายและมาตรการเพื่อแก้ไขปัญหา เยียวยา และฟื้นฟูเศรษฐกิจ
ทั้งนี้ ในปีงบประมาณที่ผ่านมากระทรวงการคลังได้มีการใช้เครื่องมือในการระดมทุนหลากหลายชนิด เช่น พันธบัตรรัฐบาล ตั๋วสัญญาใช้เงิน การทําสัญญากู้เงิน และตั๋วเงินคลัง จากตลาดเงินในประเทศเพื่อเป็นการระดมทุนสําหรับค่าใช้จ่ายในการดําเนินแผนงาน/ โครงการ ภายใต้ พ.ร.ก. COVID-19 ทั้ง 3 แผนงาน ได้แก่ แผนงานที่ 1 แผนงานหรือโครงการที่มีวัตถุประสงค์ทางการแพทย์และสาธารณสุข เพื่อแก้ไขปัญหาการระบาดของโรคติดชื้อไวรัสโคโรนา 2019 แผนงานที่ 2 แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้กับภาคประชาชน เกษตรกร และผู้ประกอบการฯ และแผนงานที่ 3 แผนงานหรือโครงการที่มีวัตถุประสงค์เพื่อฟื้นฟูเศรษฐกิจและสังคมฯ โดยกระทรวงการคลังมีภารกิจในการบริหารและจัดการหนี้สาธารณะของประเทศ โดยการกู้เงินให้สอดคล้องและเพียงพอต่อความต้องการใช้จ่ายของรัฐบาลภายใต้ต้นทุนและความเสี่ยงที่เหมาะสม เพื่อรักษาความยั่งยืนของฐานะการเงินการคลังของรัฐบาล รวมทั้งสอดคล้องกับสภาวะตลาด (Market Base) และป้องกันไม่ให้เกิดการแย่งชิงสภาพคล่องหรือทรัพยากรทางการเงิน (Crowding Out) กับภาคเอกชนซึ่งจะส่งผลกระทบต่อต้นทุนการกู้เงินโดยรวมของประเทศ
ส่วนความร่วมมือระหว่างประเทศ สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5511
รัฐบาลไทย-ข่าวทำเนียบรัฐบาล-คลังพร้อมโอนเงินให้ร้านค้าโครงการคนละครึ่งทุกวันไม่เว้นวันหยุด เริ่มวันเสาร์นี้
วันจันทร์ที่ 16 พฤศจิกายน 2563
คลังพร้อมโอนเงินให้ร้านค้าโครงการคนละครึ่งทุกวันไม่เว้นวันหยุด เริ่มวันเสาร์นี้
กระทรวงการคลังและธนาคารกรุงไทย จํากัด (มหาชน) ได้จัดทําระบบเพื่อรองรับการโอนเงินในส่วนที่ภาครัฐร่วมจ่ายให้ผู้ประกอบการร้านค้าที่เข้าร่วมโครงการคนละครึ่งทุกวันไม่เว้นวันหยุดราชการ จากเดิมที่โอนให้ในวันทําการถัดไป
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังและธนาคารกรุงไทย จํากัด (มหาชน) ได้จัดทําระบบเพื่อรองรับการโอนเงินในส่วนที่ภาครัฐร่วมจ่ายให้ผู้ประกอบการร้านค้าที่เข้าร่วมโครงการคนละครึ่งทุกวันไม่เว้นวันหยุดราชการ จากเดิมที่โอนให้ในวันทําการถัดไป เนื่องจากกระทรวงการคลังได้คํานึงถึงความสําคัญในการช่วยเหลือร้านค้ารายย่อย โดยเฉพาะหาบเร่ แผงลอย ที่จําเป็นต้องมีเงินหมุนเวียนในการค้าขายได้ต่อเนื่องทุกวัน โดยจะเริ่มโอนเงินในวันหยุดตั้งแต่วันเสาร์ที่ 14 พฤศจิกายน 2563 นี้ โดยยอดใช้จ่ายของประชาชนครึ่งหนึ่งที่ใช้จ่ายกับร้านค้า ร้านค้าจะได้รับยอดรวมโอนเข้าบัญชีที่ลงทะเบียนทุกสิ้นวัน ในช่วง 02.00 น. - 6.00 น. ตามระบบชําระเงินของธนาคาร สําหรับส่วนที่ภาครัฐร่วมจ่ายอีกครึ่งหนึ่ง ร้านค้าจะได้รับในวันถัดไป ในช่วง 17.30 - 19.00 น. โดยไม่เว้นวันหยุด
นอกจากนี้ สําหรับความคืบหน้าล่าสุด ณ วันที่ 13 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 6.5 แสนร้านค้า และมีผู้ใช้สิทธิแล้วจํานวน 7,832,522 คน โดยมียอดการใช้จ่ายสะสม 13,764 ล้านบาท แบ่งเป็นเงินที่ประชาชนจ่าย 7,012 ล้านบาท และภาครัฐร่วมจ่ายอีก 6,752 ล้านบาท ยอดใช้จ่ายเฉลี่ย 207 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ ทั้งนี้ ยอดการใช้จ่ายของเมืองรองมีแนวโน้มเพิ่มขึ้นเป็นลําดับด้วยเช่นกัน
รองโฆษกกระทรวงการคลัง ได้ย้ําว่าประชาชนที่ลงทะเบียนสําเร็จและได้รับ SMS ยืนยันสิทธิแล้ว ขอให้รีบติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อย และขอให้เริ่มใช้สิทธิในการใช้จ่ายภายใน 14 วัน ตามที่กําหนด เพื่อรักษาสิทธิการใช้จ่ายตามโครงการจนถึงวันที่ 31 ธันวาคม 2563
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-“กอช. ชวนพ่อค้าแม่ค้าออนไลน์ หาบเร่แผงลอย ตัวแทนประกันชีวิต ออมเงินกับ กอช. สร้างบำนาญยามเกษียณ เงินออมสมาชิกสามารถนำไปลดหย่อนภาษีได้”
วันจันทร์ที่ 16 พฤศจิกายน 2563
“กอช. ชวนพ่อค้าแม่ค้าออนไลน์ หาบเร่แผงลอย ตัวแทนประกันชีวิต ออมเงินกับ กอช. สร้างบํานาญยามเกษียณ เงินออมสมาชิกสามารถนําไปลดหย่อนภาษีได้”
กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบํานาญ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจํานวน 13,200 บาท
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบํานาญ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจํานวน 13,200 บาท ทั้งนี้เงินออมสะสมของสมาชิกสามารถนําไปลดหย่อนภาษีได้เต็มจํานวน สําหรับผู้ที่สนใจสามารถตรวจสอบสิทธิก่อนการสมัครได้ที่ แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบํานาญ วางแผนการออมเงินไว้ใช้หลังเกษียณ 60 ปี โดยตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” ทั้งนี้สําหรับผู้ที่มีสิทธิสมัคร เพียงกรอกข้อมูลการสมัครได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส บิ๊กซี เทสโก้โลตัส ตู้บุญเติม และเครือข่ายรับสมัครทั่วประเทศ
สําหรับการออมเงินกับ กอช. เริ่มต้นออมเงินขั้นต่ําเพียง 50 บาท สูงสุด 13,200 บาทต่อปี พร้อมรับเงินเพิ่มจากรัฐตามช่วงอายุของสมาชิก สูงสุด 100% และเงินออมสะสมสมาชิกสามารถนําไปลดหย่อนภาษีได้เต็มจํานวนเงินออม กอช. เป็นการออมภาคสมัครใจ ไม่บังคับออมติดต่อกันทุกเดือน สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-​รมว.ทส.เปิดกิจกรรม YPO gathering : Our Sustainable Future in Action “Tour & Talk”
วันจันทร์ที่ 16 พฤศจิกายน 2563
​รมว.ทส.เปิดกิจกรรม YPO gathering : Our Sustainable Future in Action “Tour & Talk”
​รมว.ทส.เปิดกิจกรรม YPO gathering : Our Sustainable Future in Action “Tour & Talk”
วันนี้ (16 พ.ย. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม YPO gathering : Our Sustainable Future in Action “Tour & Talk” พร้อมบรรยายในหัวข้อ “Thailand’s view of environmental issues” โดยมีนายยาโชวาตัน โลเฮีย กรรมการบริหาร บริษัท อินโดรามา โพลีเอสเตอร์ อินดัสตรี้ส์ ให้การต้อนรับ และมีคณะผู้บริหาร ทส. เข้าร่วมกิจกรรม ณ บริษัท อินโดรามา โพลีเอสเตอร์ อินดัสตรี้ส์ จังหวัดนครปฐม
ในโอกาสนี้ รมว.ทส. และคณะผู้บริหาร ได้ร่วมกันปลูกต้นไม้บริเวณหน้าอาคารสํานักงาน และเยี่ยมชมโรงงานอินโดรามา โพลีเอสเตอร์ อินดัสตรี้ส์ ซึ่งเป็นโรงงานรีไซเคิล PET แห่งแรกของบริษัทฯ ที่อยู่ในภูมิภาค ก่อตั้งขึ้นโดยมีจุดมุ่งหมายในการลดการปล่อยก๊าซเรือนกระจก และรีไซเคิลขวด PET เพื่อนําไปผลิตเป็นเกล็ดพลาสติกรีไซเคิล เม็ดพลาสติก PET และเส้นใยโพลีเอสเตอร์รีไซเคิล
รัฐบาลไทย-ข่าวทำเนียบรัฐบาล-‘ปลัดแรงงาน’ มอบหนังสือประวัติศาสตร์ชาติไทยแก่ ขรก. ร่วมขับเคลื่อนภารกิจจิตอาสา 904
วันจันทร์ที่ 16 พฤศจิกายน 2563
‘ปลัดแรงงาน’ มอบหนังสือประวัติศาสตร์ชาติไทยแก่ ขรก. ร่วมขับเคลื่อนภารกิจจิตอาสา 904
ปลัดกระทรวงแรงงาน มอบหนังสือประวัติศาสตร์ชาติไทยแก่ข้าราชการและเจ้าหน้าที่กระทรวงแรงงาน เพื่อเผยแพร่ประชาสัมพันธ์ให้ผู้บริหาร ข้าราชการ และเจ้าหน้าที่ในสังกัดกระทรวงแรงงาน มีอุดมการณ์รักชาติ ศาสนา และเทิดทูนไว้ซึ่งสถาบันพระมหากษัตริย์
เมื่อวันที่ 16 พฤศจิกายน 2563 2563 เวลา 11.00 น. นายสุทธิ สุโกศล ปลัดกระทรวงแรงงาน ได้มอบหนังสือประวัติศาสตร์ชาติไทย และคิวอาร์โค้ชวิดิทัศน์พระราชกรณียกิจพระบาทสมเด็จพระเจ้าอยู่หัว รัชกาลที่ 10 ที่คนไทยยังไม่รู้ และ Facebook โรงเรียนจิตอาสาพระราชทานแก่ข้าราชการและเจ้าหน้าที่กระทรวงแรงงาน เพื่อเผยแพร่ประชาสัมพันธ์พระราชกรณียกิจของพระบาทสมเด็จพระเจ้าอยู่หัว และการดําเนินงานของโรงเรียนจิตอาสาพระราชทาน รวมถึงการถ่ายทอดองค์ความรู้ที่เกี่ยวข้องกับประวัติศาสตร์ชาติไทย เพื่อให้ผู้บริหาร ข้าราชการ และเจ้าหน้าที่ในสังกัดกระทรวงแรงงาน มีอุดมการณ์ความรักชาติ ศาสนา และเทิดทูนไว้ซึ่งสถาบันพระมหากษัตริย์ ณ ห้องปลัดกระทรวงแรงงาน ชั้น 7 อาคารกระทรวงแรงงาน
โดยวันที่ 21 ตุลาคม 2563 นายสุทธิ สุโกศล ปลัดกระทรวงแรงงาน ให้การต้อนรับ นายประสิทธิ์ เจียวก๊ก อาจารย์พิเศษโรงเรียนจิตอาสา 904 พร้อมหารือแนวทางการประชาสัมพันธ์พระราชกรณียกิจของพระบาทสมเด็จพระเจ้าอยู่หัว และการดําเนินงานของโรงเรียนจิตอาสาพระราชทาน ซึ่งผู้แทนโรงเรียนจิตอาสาพระราชทาน ได้ขอบคุณ ปลัดกระทรวงแรงงาน ที่ได้ให้การสนับสนุนการดําเนินงานของโรงเรียนจิตอาสาพระราชทานและศูนย์อํานวยการใหญ่จิตอาสาพระราชทาน พร้อมทั้งมอบหนังสือ "ประวัติศาสตร์ชาติไทย" จํานวน 550 เล่ม เพื่อมอบให้แก่ข้าราชการและเจ้าหน้าที่ในสังกัดกระทรวงแรงงาน ได้นําไปศึกษาหาความรู้เพิ่มเติม สามารถไปถ่ายทอดองค์ความรู้ที่ถูกต้อง สร้างทัศนคติ และอุดมการณ์ในการเทิดทูนไว้ซึ่งสถาบันพระมหากษัตริย์ของไทย
+++++++++++++++++++
กองเผยแพร่และประชาสัมพันธ์
16 พฤศจิกายน 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 พฤศจิกายน 2563
วันจันทร์ที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่9 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทางจากต่างประเทศ เข้ากักตัวในโรงพยาบาลทางเลือก มีผู้ป่วยกลับบ้านได้ 7 ราย ทําให้ผู้ป่วยกลับบ้านสะสม 3,661 ราย หรือคิดเป็นร้อยละ 95.94 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 119 ราย หรือคิดเป็นร้อยละ 3.1 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,840 ราย
โดยรายละเอียดผู้ติดเชื้อรายใหม่วันนี้ ได้แก่
ชาวต่างชาติ 3 รายเป็นชาวต่างชาติ ที่เดินทางมารักษาด้วยโรคอื่น เข้ากักตัวในโรงพยาบาลทางเลือก (Alternative Hospital Quarantine) มาจากประเทศเอธิโอเปีย 2 ราย (เป็นผู้ป่วยรักษาโรคสูตินรีเวช 1 ราย, ผู้ติดตาม 1 ราย) พบเชื้อ ไม่แสดงอาการ และจากโอมาน 1 ราย (เป็นผู้ติดตามผู้ป่วย) พบเชื้อ มีน้ํามูก
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่าสถานการณ์ผู้ติดเชื้อโควิด 19 ทั่วโลกวันนี้ มีรายงานผู้ติดเชื้อรายใหม่ 472,468 ราย มีผู้ติดเชื้อสะสมทั่วโลกแล้วกว่า 50 ล้านราย ซึ่งจํานวนผู้ติดเชื้อที่ได้รับรายงานนี้มีความเป็นไปได้ว่าน้อยกว่าจํานวนผู้ติดเชื้อจริงอยู่มาก เนื่องจากบางรายไม่แสดงอาการป่วยหรือไม่ได้เข้าสู่ระบบการรักษา
สถานการณ์ในประเทศไทย ผู้ติดเชื้อส่วนใหญ่ขณะนี้ยังคงเป็นผู้ที่เดินทางกลับมาจากต่างประเทศ ดังนั้นประเทศไทยจึงมีโอกาสพบผู้ติดเชื้อในประเทศได้ เนื่องจากอาจมีผู้ติดเชื้อแต่ไม่แสดงอาการปะปนอยู่ในสังคม อย่างเช่นกรณีชายชาวอินเดีย ที่พบในจังหวัดกระบี่ ต้องขอขอบคุณประชาชน โดยเฉพาะชาวกระบี่ที่ไม่ตื่นตระหนกกับสถานการณ์ที่เกิดขึ้น และยังให้ความสําคัญกับการป้องกันการแพร่ระบาดตามมาตรฐานกระทรวงสาธารณสุข ซึ่งเป็นวินัยที่ประชาชนควรปฏิบัติต่อเนื่อง ไม่ประมาทการ์ดอย่าตก ตามวิถี New Normal นอกจากนี้ขอให้ทุกคนสังเกตตนเองหากพบว่ามีอาการป่วย ไข้ ไอ อาการระบบทางเดินหายใจ การรับรสและกลิ่นลดลง ให้ไปพบแพทย์ที่โรงพยาบาลใกล้บ้านทันที
สําหรับการเปิดรับนักท่องเที่ยว ซึ่งเป็นหนึ่งในนโยบายการกระตุ้นเศรษฐกิจของประเทศ โดยจะเริ่มในกลุ่มประเทศที่มีความเสี่ยงต่ํา หรือความเสี่ยงใกล้เคียงกับประเทศไทย โดยมีมาตรการรองรับในการป้องกันควบคุมโรคอย่างเข้มข้น ตั้งแต่ก่อนการเดินทาง จะต้องมีใบรับรองตรวจไม่พบเชื้อโควิดก่อนเดินทาง 72 ชั่วโมง ระหว่างเดินทาง ทุกคนจะต้องสวมหน้ากากอนามัยตลอดระยะเวลาที่อยู่บนเครื่องบิน และเมื่อเดินทางมาถึง จะมีระบบคัดกรอง ระบบกักกัน ตรวจหาเชื้อเป็นระยะตามมาตรฐาน เพื่อให้พบผู้ที่อาจติดเชื้อโดยเร็วที่สุด รวมถึงมีระบบติดตามขณะที่อยู่ในประเทศ เพื่อให้เกิดความปลอดสูงสุดสําหรับคนในประเทศ อีกประการสําคัญคือ นักท่องเที่ยวทุกคนต้องปฏิบัติตามมาตรการป้องกันตนเองที่กระทรวงสาธารณสุขกําหนด ได้แก่ หน้ากากอนามัย/ หน้ากากผ้า เว้นระยะห่าง ตลอดเวลาที่อยู่ในประเทศเพื่อให้เกิดการท่องเที่ยวที่ปลอดภัย แม้ว่าขณะนี้จะมีนักท่องเที่ยวกลุ่ม long stay เข้ามาบ้างแล้วแต่ยังไม่พบผู้ติดเชื้อจากกลุ่มนี้
************************************* 9 พฤศจิกายน 2563
รัฐบาลไทย-ข่าวทำเนียบรัฐบาล-ยืนยันตัดสิทธิ GSP ไม่ส่งผลกระทบต่อการส่งออกของไทยไปสหรัฐฯ
วันจันทร์ที่ 9 พฤศจิกายน 2563
ยืนยันตัดสิทธิ GSP ไม่ส่งผลกระทบต่อการส่งออกของไทยไปสหรัฐฯ
วันจันทร์ที่ 9 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากกรณีที่สหรัฐอเมริกาประกาศตัดสิทธิ GSP หรือภาษีสินค้านําเข้ากับไทย 231 รายการ นั้น รัฐบาลเชื่อว่าจะไม่ส่งผลกระทบต่อภาพรวมการส่งออกของไทยไปสหรัฐฯ เนื่องจากยังสามารถส่งออกสินค้าได้เช่นเดิม เพียงแต่ต้องเสียภาษีนําเข้าในอัตราปกติ และยังคงส่งออกไปยังตลาดยุโรปและเอเชียได้ โดยไทยได้เตรียมมาตรการรองรับไว้แล้ว เช่น เจรจาจับคู่ธุรกิจออนไลน์ และเร่งเจาะตลาดใหม่ทดแทนตลาดหลักที่เริ่มอิ่มตัว นอกจากนี้ ในอนาคตไทยสามารถเติบโตและพัฒนาสู่กลุ่มประเทศที่มีรายได้ปานกลาง ซึ่งจะไม่ได้รับสิทธิ GSP จากสหรัฐฯ โดยอัตโนมัติอยู่แล้ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เขตสุขภาพที่ 9 นำร่องบัตรทองพรีเมียมเต็มใบแล้ว ที่ รพ.มหาราชโคราช เพิ่มความสะดวกประชาชน
วันจันทร์ที่ 9 พฤศจิกายน 2563
เขตสุขภาพที่ 9 นําร่องบัตรทองพรีเมียมเต็มใบแล้ว ที่ รพ.มหาราชโคราช เพิ่มความสะดวกประชาชน
อนุทินเผยนโยบายบัตรทองพรีเมียม นําร่องเขตสุขภาพที่ 9 เพิ่มบริการเริ่ม 1 พ.ย.63 โดย รพ.มหาราชนครราชสีมา เป็นบัตรทองพรีเมียมเต็มรูปแบบ รักษาทุกที่ปฐมภูมิ ส่งต่อนอนรักษาใน รพ. และผู้ป่วยมะเร็ง รักษาในโรงพยาบาลเฉพาะทางในเขต ไม่ต้องมีใบส่งตัว
อนุทินเผยนโยบายบัตรทองพรีเมียม นําร่องเขตสุขภาพที่ 9 เพิ่มบริการเริ่ม 1 พ.ย.63 โดย รพ.มหาราชนครราชสีมา เป็นบัตรทองพรีเมียมเต็มรูปแบบ รักษาทุกที่ปฐมภูมิ ส่งต่อนอนรักษาใน รพ. และผู้ป่วยมะเร็ง รักษาในโรงพยาบาลเฉพาะทางในเขต ไม่ต้องมีใบส่งตัว และเปลี่ยนสิทธิ์มีผลทันที ชี้การบริหารจัดการเป็นหน้าที่ของกระทรวงสาธารณสุข และสปสช. โดยไม่มีผลกระทบต่อประชาชนแต่อย่างใด
วันนี้ (9 พฤศจิกายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการลงพื้นที่โรงพยาบาลมหาราชนครราชสีมา ว่า กระทรวงสาธารณสุข มีนโยบายยกระดับบัตรทองให้เป็นบัตรทองพรีเมียม โดยเริ่มนําร่องในเขตสุขภาพที่ 9 เพิ่มบริการ 4 อย่าง คือ รักษาได้ทุกที่ในโรงพยาบาลรัฐที่เป็นโรงพยาบาลปฐมภูมิ นอนโรงพยาบาลไม่ต้องมีใบส่งตัว ผู้ป่วยมะเร็งเข้ารับการรักษา
ในโรงพยาบาลเฉพาะทาง สามารถเปลี่ยนสิทธิรักษามีผลทันทีไม่ต้องรอ 15 วัน ผ่านแอปพลิเคชันของ สปสช. เพื่อให้ประชาชนได้รับประโยชน์สูงสุด สะดวกสบาย ประหยัดทั้งค่าใช้จ่ายและเวลาการเดินทางไปรักษา ซึ่งการดําเนินงานครั้งนี้เป็นการปรับระบบใหญ่ จึงต้องค่อยเป็นค่อยไป โดย รพ.มหาราชนครราชสีมา ได้ดําเนินการครบ เป็นบัตรทองพรีเมียมเต็มรูปแบบ เพื่อศึกษาจุดแข็ง จุดอ่อน และร่วมกันแก้ไขปัญหา ไม่ให้มีผลกระทบกับประชาชน ตั้งเป้าใน 1 ปีจะขยายครอบคลุมทั่วประเทศ
สําหรับการเลือกเขตสุขภาพที่ 9 (นครราชสีมา ชัยภูมิ บุรีรัมย์ สุรินทร์) เป็นพื้นที่นําร่อง เนื่องจากมีความพร้อมในด้านสถานที่ อุปกรณ์เครื่องมือแพทย์ ระบบเทคโนโลยีในการเชื่อมโยงข้อมูล โรงพยาบาลทุกระดับมีความพร้อมและทํางานเป็นเครือข่าย เบื้องต้นประชาชนในเขตนครชัยบุรินทร์ สามารถใช้สิทธิรักษาพยาบาลได้ทุกที่ในโรงพยาบาลระดับปฐมภูมิ หรือ รพ.สต. ที่มีเกือบ 1,000 แห่ง และหากเป็นโรคที่ซับซ้อนยุ่งยากจะส่งต่อไปยังโรงพยาบาลศูนย์ โรงพยาบาลทั่วไป และโรงพยาบาลชุมชนอีกเกือบ 90 แห่ง ผู้ป่วยที่ต้องนอนโรงพยาบาล และผู้ป่วยมะเร็ง ไม่ต้องใช้ใบส่งตัว เริ่มแล้วตั้งแต่ 1 พฤศจิกายน 2563 ส่วนการย้ายสิทธิ์ สปสช. ภายใน 24 ชม. ดําเนินการแล้วที่ รพ.มหาราชนครราชสีมา เป็นบัตรทองพรีเมียมเต็มรูปแบบ ที่เหลือจะเริ่มพร้อมกันทั้งประเทศ ในวันที่ 1 มกราคม 2564
“กระทรวงสาธารณสุข และสปสช. จะร่วมกันบริหารจัดการ ทํางานเคียงบ่าเคียงไหล่ ร่วมแก้ปัญหาที่พบในการศึกษาร่อง โดยไม่ให้มีผลกระทบต่อการบริการประชาชน ต่อยอดบริการบัตรทองให้มีประสิทธิภาพมากยิ่งขึ้น” นายอนุทินกล่าว
******************************* 9 พฤศจิกายน 2563